04.02.2008 20:45   Eelarve projektis ületavad kulud esmakordselt kolme triljoni dollari piiri, ulatudes 3,1 triljoni dollarini, vahendas Reuters.    Sealjuures külmutatakse kulud paljudele sotsiaalprogrammidele, sõjakulusid aga suurendatakse võrreldes 2008. aastaga 7,5%ning need ulatuvad 515 miljardi dollarini. Bush küsib ka 70 miljardit dollarit lisaraha konfliktide lahendamiseks Iraagis ja Afganistanis.    2008. aasta eelarvedefitsiit on 410 miljardit  dollarit, mis on kaks ja pool korda kõrgem sellest näitajast 2006. aastal ning lähedal rekordilisele 2004. aastale, kui eelarvedefitsiit oli 413 miljardit dollarit.    Valge Maja eelarveprojekti on kritiseerinud nii demokraadid kui ka vabariiklased.